
           REPUBLIKA HRVATSKA
KRAPINSKO-ZAGORSKA ŽUPANIJA
OPĆINA KRALJEVEC NA SUTLI
     OPĆINA ZAGORSKA SELA
     Povjerenstvo za provedbu natječaja

KLASA:   112-01/26-01/02
URBROJ: 2140-31-26-3
Zagorska Sela, 24. srpnja 2026.

Na temelju članka, 19. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08, 61/11, 04/18, 112/19 i 17/25), i sukladno Pravilniku o unutarnjem redu Jedinstvenog upravnog odjela Općine Kraljevec na Sutli i Općine Zagorska Sela (“Službeni glasnik Krapinsko-zagorske županije”, broj 31/24) na web stranici Općina, objavljuje se

OPIS POSLOVA RADNIH MJESTA, PODACI O PLAĆI, SADRŽAJ TESTIRANJA, ODNOSNO PRAVNI I DRUGI IZVORI ZA PRIPREMANJE KANDIDATA ZA TESTIRANJE, TE NAČIN TESTIRANJA

Riječi i pojmovi koji imaju rodno značenje korišteni u javnom natječaju odnose se jednako na muški i ženski rod bez obzira jesu li korišteni u muškom ili ženskom rodu.

REFERNT ZA UREDSKO POSLOVANJE

1. OPIS POSLOVA RADNOG MJESTA 
- obavlja uredsko poslovanje u pisarnici odnosno prati i primjenjuje propise kojima je regulirano uredsko poslovanje od zaprimanja akata, evidentiranja, klasificiranja, zaduživanja, raspoređivanja, otpreme, razduživanja i arhiviranja, vodi arhivsku knjigu s cjelokupnim popisom arhivske građe te drugih evidencija na temelju kojih izdaje preslike dokumenata i uvjerenja te brine se da arhivska građa bude u sređenom stanju, a prostorije za arhivu adekvatne te da ispunjavaju uvjete za arhiviranje,
- vodi zapisnike sa sjednica Općinskog vijeća Općine Kraljevec na Sutli i Općine Zagorska Sela, vrši prijepis akata, obavlja poslove vezane uz sazivanje sjednica, osigurava potpisivanje, umnožavanje i ovjeru usvojenih akata Općinskog vijeća Općine Kraljevec na Sutli i Općine Zagorska Sela i stalnih i privremenih tijela te vodi registar svih usvojenih akata Općinskog vijeća, pohranjuje i čuva akte i popratne materijale sa sjednica Općinskog vijeća Općine Kraljevec na Sutli i Općine Zagorska Sela, stalih i povremenih radnih tijela Općinskog vijeća Općine Kraljevec na Sutli i Zagorska Sela i stalnih i povremenih radnih tijela Općinskog načelnika Općine Kraljevec na Sutli i Općinskog načelnika Općine Zagorska Sela,
- brine o pečatima i žigovima, vodi brigu o evidencijama potrošnje uredskog materijala kao i opreme za potrebe rada tijela Općine Kraljevec na Sutli i Općine Zagorska Sela
- razvrstava zaprimljene akte na akte upravnog postupka i ostale akte te ih dostavlja na signiranje ovlaštenom čelniku tijela. Po signiranju akata zaprima ih, razvrstava po sadržaju i upisuje u odgovarajuće upisnike, organizira i nadzire otpremu, razduživanje i arhiviranje akata, izrađuje prijedlog akta o načinu čuvanja, korištenja, izlučivanja arhivske građe kao i posebne liste s rokovima čuvanja, vodi arhivsku knjigu s cjelokupnim popisom arhivske građe te drugih evidencija na temelju kojih izdaje preslike dokumenata i uvjerenje te brine se da arhivska grđa bude u sređenom stanju, a prostorije za arhivsku adekvatne te da ispunjavaju uvjete za arhiviranje,
- sudjeluje u pripremi, izradi, prikupljanju podataka, implementaciji, ažuriranju i korištenju web stranice Općine Kraljevec na Sutli i Općine Zagorska Sela te ostale poslove vezane uz informiranje stanovništva 
- obavlja i druge poslove po nalogu pročelnika

2. PODACI O PLAĆI
 
Osnovnu bruto plaću čini umnožak koeficijenta složenosti poslova radnog mjesta stručni suradnik, koji iznosi 1,60 i osnovice za izračun plaće 900,00 eura, uvećana za 0,5% za svaku navršenu godinu radnog staža. 

3. TESTIRANJE KANDIDATA 

Za kandidate prijavljene na javni natječaj koji ispunjavaju formalne uvjete iz javnog natječaja, provest će se testiranje radi prethodne provjere znanja i sposobnosti. 
Smatra se da je kandidat koji nije pristupio prethodnoj provjeri znanja, povukao prijavu. 

Područja testiranja: 
1. Poznavanje osnova lokalne i područne (regionalne) samouprave 

Pravni i drugi izvori za pripremanje kandidata za testiranje: 

1. Poznavanje osnova lokalne i područne (regionalne) samouprave: 

1.1  Zakon o lokalnoj i područnoj (regionalnoj) samoupravi (NN, 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) 
1.2   Zakon o službenicima i namještenicima u lokalnoj i područnoj (regionalnoj) samoupravi  (NN, 86/08, 61/11, 04/18, 112/19, 17/25)
1.3. Zakon o općem upravnom postupku (NN, 47/09, 110/21)
1.4. Zakon o arhivskom gradivu i arhivima (NN, 61/18, 98/19, 114/22, 36/24)
1.5. Uredba o uredskom poslovanju (NN, 75/21)

4. PRAVILA TESTIRANJA
 
Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. 
Po utvrđivanju identiteta i svojstva kandidata, kandidatima će biti podijeljena pitanja. 
S kandidatima koji ostvare najmanje 50% na svakom od gore navedenih područja testiranja, provest će se intervju (razgovor). 

Za vrijeme provjere znanja i sposobnosti nije dopušteno: 
- koristiti se bilo kakvom literaturom odnosno bilješkama, 
- koristiti mobitel ili druga komunikacijska sredstva, 
- napuštati prostoriju u kojoj se provjera odvija, 
- razgovarati s ostalim kandidatima niti na bilo koji drugi način remetiti koncentraciju ostalih   kandidata. 

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati. 

Povjerenstvo za provedbu javnog natječaja kroz intervju s kandidatima utvrđuje interese, profesionalne ciljeve i motivaciju istih za rad u jedinici lokalne samouprave.
Rezultati intervjua boduju se na isti način kao i pisano i praktično testiranje.
Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua, Povjerenstvo za provedbu javnog natječaja utvrđuje rang listu kandidata prema ukupnom broju bodova ostvarenih na testiranju i intervjuu.
Povjerenstvo za provedbu javnog natječaja dostavlja općinskom načelniku Izvješće o provedenom postupku, koje potpisuju svi članovi Povjerenstva za provedbu javnog natječaja.
Pročelnik Jedinstvenog upravnog odjela donosi rješenje o prijmu kandidata, koje će biti dostavljeno svim kandidatima prijavljenim na javni natječaj.

5. MJESTO I VRIJEME ODRŽAVANJA TESTIRANJA

Mjesto i vrijeme održavanja testiranja bit će objavljeno na web stranici Općine Kraljevec na Sutli i Općine Zagorska Sela, najmanje 5 dana prije testiranja. Na web stranici biti će objavljena i imena kandidata koji ispunjavaju formalne uvjete javnog natječaja s kojima će se provesti testiranje.

